पुलिस ने बताया कि किशोरी आरोपी तीन युवकों में से एक अनिल कुमार को कथित रूप से पहले से ही जानती थी। अनिल ने किशोरी को फोन करके उसे गन्ने के एक खेत में बुलाया जहां युवक ने पहले से अपने दो साथियों को बुला रखा था। पुलिस के अनुसार पीडि़ता ने पुलिस को दिए अपने बयान में बताया है कि तीनों युवकों में से दो ने उसके साथ दुष्कर्म किया जबकि तीसरा वारदात का मोबाइल फोन से वीडियो बना रहा था। वारदात के बारे में किशोरी द्वारा अपनी मां को बताए जाने पर उन्होंने इसकी सूचना पुलिस को दी। पुलिस ने इस मामले में किशोरी के कथित प्रेमी अनिल कुमार और एक अन्य आरोपी रंजीत उर्फ बेचु को गिरफ्तार कर लिया है जबकि वीडियो बनाने वाला तीसरा आरोपी धर्मेन्द्र कुमार अभी भी है। जिसकी पुलिस तलाश कर रही है।